
Raport de specialitate
referitor la proiectul de hotărâre privind completarea Anexei nr. 1 la Hotărârea Consiliului Local al Municicpiului Timișoara nr. 28/25.01.2022, privind aprobarea cotei de combustibil aferentă consumului lunar de carburanţi pentru autovehiculele utilizate de către Serviciul Public de Interes Local pentru Administrarea Parcărilor Publice din Municipiul Timișoara - TIMPARK
Serviciul Public de Interes Local pentru Administrarea Parcărilor Publice din municipiul Timișoara- TIMPARK este o entitate cu personalitate juridică și buget propriu, în subordinea Consiliului Local al Municipiului Timișoara și desfășoară următoarele activități:

a) activitatea de administrare a parcărilor publice (amenajare, dotare, exploatare);

b) activitatea de ridicare şi de blocare a autovehiculelor staţionate/parcate neregulamentar în municipiul Timișoara;

c) activitatea de constatare şi sancţionare a contravenţiilor de la regimul parcării;

d) activitatea de gestionare a formularelor cu regim special;

e) activitatea de facturare a tichetelor şi abonamentelor pentru parcare şi de urmărire a contractelor de comision pentru vânzarea tichetelor şi a contractelor pentru folosinţa locurilor de parcare rezervate;

f) activitatea de gestionare şi întreţinere a dotărilor parcărilor publice şi a parcului auto pentru ridicări şi blocări;

g) activitatea de încasare a taxelor pentru parcare, ridicare şi blocare a autovehiculelor, a amenzilor pentru oprire/staţionare/parcare neregulamentară în parcările cu plată.

Serviciul public de interes local pentru administrarea parcărilor publice din municipiul Timișoara - TIMPARK are rolul de a administra și exploata toate locurile de parcare incluse în zona de aplicare a ,,Regulamentului de funcționare a sistemului de parcare a autovehiculelor în Municipiul Timişoara - TIMPARK” desfășurându-și activitatea în baza acestui Regulament.

Odată cu intrarea in vigoare a acestui Regulament au fost modificate zonele de parcare și a fost introdusă o nouă categorie de parcare (rezidențial) extinzându-se astfel arealul ce trebuie monitorizat.

În vederea îndeplinirii cerințelor cuprinse în Regulamentul mai sus menționat, pentru activitatea de monitorizare din mers a autovehiculelor parcate cât și pentru cea de blocare (transport personal și dispozitive de blocare), a fost achiziționat, în luna iunie 2022, un autoturism Dacia Logan, an fabricație 2022. 
Autoturismul va face parte din sistemul mobil de supraveghere video și este preconizat a fi folosit, în două schimburi, în fiecare zi de luni până sâmbătă.
Stabilirea cotei de combustibil privind consumul lunar de carburanți pentru autovehiculele utilizate de Serviciul Public de Interes Local pentru Administrarea Parcărilor Publice din Municipiul Timișoara – TIMPARK, este reglementată de Ordonanța 80/ 30.08.2001, art.5 privind stabilirea unor normative de cheltuieli pentru autoritățile administrației publice și instituțiile publice, actualizată.
Consumul normat de combustibil reprezinta cantitatea maxima admisa a fi consumata de un automobil pentru parcursul efectuat, în functie de condiţiile specifice de exploatare.
Astfel este necesară modificarea Anexei nr. 1, din HCL nr. 28/25.01.2022, prin introducerea unei noi poziții (11), aferente autoturismului Dacia Logan, achiziționat în luna iunie 2022 (autoturism în curs de înmatriculare).

Totodată, datorită faptului că în Anexa nr. 1 la HCLMT nr. 28/25.01.2022, autovehiculele au fost identificate doar prin indicarea numărului de înmatriculare, iar ca urmare a reînmatriculării autovehiculelor pe Serviciul Public de Interes Local pentru Administrarea Parcărilor Publice din Municipiul Timișoara - TIMPARK aceste numere de înmatriculare vor fi schimbate, se impune înlocuirea Anexei nr. 1 la HCLMT nr. 28/25.01.2022 cu o nouă Anexă la proiectul de hotărâre ce va fi adoptat, în cuprinsul căruia, pe de-o parte, autovehiculele să fie identificate prin indicarea seriei de șasiu, respectiv, pe de altă parte, în această Anexă să se regăsească și noul autovehicul achiziționat cu cota de combustibil lunară aprobată.
Mai mult, în cazul autoutilarelor închiriate de la Societatea Drumuri Municipale Timișoara S.A., apreciem că se impune prevederea posibilității ca în cazuri temmeinic justificate, raportat la activitatea complexă pe care acestea o deservesc (pe lângă ridicarea, transportul, depozitarea și eliberarea vehiculelor oprite/staționate neregulamentar și a vehiculelor fără stăpân sau abandonate pe terenuri aparținând domeniului public sau privat al Municipiului Timişoara, desfășoară și activitatea de relocare a autovehiculelor care blochează activitățile societăților care execută lucrări contracte de la Primăria Municipiul Timișoara pe domeniul public al Municipiului Timișoara), conducerea Serviciului Public să poată aproba o suplimentare a cotei lunare aprobate, cu un procent de maximum 25% peste cota aprobată, pe baza unor referate justificative.     

Cotele de combustibil privind consumul lunar de carburanți pentru autovehiculele utilizate* de către Serviciul Public de Interes Local pentru Administrarea Parcărilor Publice din Municipiul Timișoara - TIMPARK se stabilesc după cum urmează:
	Nr. crt.
	Categorie
	Marca
	Tip
	Nr. înmatriculare/Serie șasiu
	An fabricație
	Tip combustibil
	Norma consum (l/100 km echivalent; l/h)
	Cotă lunară (l)

	1
	Autoturism
	Skoda
	Octavia
	TM02YCR/TMBBG41U042897960
	2004
	Motorină
	9
	150

	2
	Autoturism
	Skoda
	Octavia
	TM03YCR/TMBAPFTNE31004401
	2019
	Benzină
	9
	150

	3
	Autoturism
	Dacia
	Dokker
	TM25SDM/UU1K6720762847834
	2019
	Motorină
	8,5
	180

	4
	Autoturism
	Peugeot
	206
	TM52DMT/VF32A8HZF44638080
	2005
	Motorină
	8,2
	150

	5
	Autoturism
	Opel
	Astra
	TM10YCR/W0LPD6EG8CG112485
	2013
	Motorină
	8,2
	150

	6
	Autoutilitara N1
	Fiat
	Doblo
	TM61DMT/ZFA2230005637330
	2009
	Motorină
	8,4
	180

	7
	Autoutilitara N1
	Dacia
	SD/USD1K
	TM58DMT/UU1USD1K540112780
	2009
	Motorină
	8,2
	150

	8
	Autoutilitara N3
	Iveco
	Eurocargo
	TM57DMT/ZCFA1JF0202520565
	2007
	Motorină
	42;

4,5
	450

	9
	Autoutilitara N3
	Mercedes-Benz
	Atego
	TM46TDM/WAB9702351L168549
	2006
	Motorină
	29,5;

3
	450

	10
	Autoutilitara N3
	Renault
	D
	TM84SDM/VF640J560MB015881
	2021
	Motorină
	40;

4
	450

	11
	Autoturism**
	Dacia
	Logan
	UU1DJF00569152585 
	2022
	Benzină
	9
	360


*Situație existentă la data de 01.07.2022

**Autoturism în curs de înmatriculare

Cotele lunare de carburanţi stabilite pentru autoutilitarele de la pozițiile 8 -10, vor putea fi suplimentate, numai în cazuri justificate, cu maximum 25% din cota lunară aprobată, și numai în baza unui referat de necesitate aprobat de conducerea Serviciului Public de Interes Local pentru Administrarea Parcărilor Publice din Municipiul Timișoara - TIMPARK

